[pic] | EUROPA-KOMMISSIONEN |

Bruxelles, den 11.10.2010

KOM(2010) 557 endelig

MEDDELELSE FRA KOMMISSIONEN

DEN EUROPÆISKE UDVIKLINGSFOND (EUF)Skøn over forpligtelser, betalinger og bidrag, der skal indbetales af medlemsstaterne for regnskabsårene 2010 -2015

Indledning

Som fastsat i artikel 7, stk. 1 og 5, i den interne aftale[1] forelægger Kommissionen i dette dokument de skønnede forpligtelser, betalinger og bidrag for regnskabsårene 2010-2015 under hensyntagen til prognoserne fra Den Europæiske Investeringsbank (EIB) vedrørende investeringsfaciliteten.

Siden 9. Europæiske Udviklingsfond (EUF) trådte i kraft i 2003, har medlemsstaterne ydet direkte bidrag til EIB til de instrumenter, som den forvalter (investeringsfaciliteten og rentegodtgørelse). I denne meddelelse skelnes der derfor tydeligt mellem midler, der forvaltes af EIB under 9. og 10. EUF, og dem, der forvaltes af Kommissionen.

Som det har været tilfældet de foregående år, består dette dokument hovedsagelig af tabeller ledsaget af nogle få forklaringer, der skal lette fortolkningen.

Nedenstående figur giver et overblik over udviklingen i forpligtelser og betalinger (Kommissionen[2] og EIB). Den viser klart tendensen til stigende betalinger fra år 2000.

[pic]

- forpligtelser – betalinger

1. Skønnet finansiel gennemførelse for regnskabsårene 2010 og 2011

Kommissionen og EIB har ajourført deres skøn over forpligtelser og betalinger for de enkelte AVS[3]- og OLT[4]-lande for regnskabsårene 2010 og 2011. Resultatet og de bidrag, der er nødvendige til EUF-finansiering, er angivet i bilag 1-3, hvor de sammenlignes med de tal, som er opgivet i meddelelsen fra juni 2010[5].

EIB bemærker, at den skønnede saldo ved udgangen af 2010 hovedsagelig er baseret på et skøn over betaling af renter og afdrag, som for en stor dels vedkommende finder sted medio december. Disse tilbagebetalinger kan ikke forudsiges, og kan enten ske tidligt eller sent.

I overensstemmelse med artikel 57, stk. 4, i finansforordningen for 10. EUF[6] vil disse skøn blive revideret i meddelelsen af juni 2011.

De enkelte bidragstrancher for 2010 og 2011 er angivet i bilag 4.

2. Regnskabsårene 2010-2015

Det skal påpeges, at der er en stor fejlmargen for skøn på mellemlang sigt.

Efter at 10. EUF er trådt i kraft, er Kommissionen nødt til at foreslå et loft over de årlige bidrag for år n+2, dvs. 2012[7]. Der foreslås et beløb på 350 mio. EUR for EIB og på 4 000 mio. EUR for Kommissionen.

Nedenstående tabel viser resultatet af skønnene for 2010-2015. Den relativt store forskel mellem betalinger og bidrag til EIB skyldes, at visse af betalingerne siden 2007 er blevet finansieret ved tilbagebetalinger af lån.

Kommissionen vil begynde at indkalde bidrag til 10. EUF fra 2011, mens det er sandsynligt, at EIB begynder at trække midler fra 10. EUF fra 2013 og fremefter.

Skøn over forpligtelser, betalinger og bidrag for 2010-2015 ( mio. EUR )

[pic]

* Da Kommissionens finansielle rammer for perioden efter 2013 endnu ikke er på plads, stilles der i dette dokument ingen forslag om et forpligtelsesbeløb for 2014-2015. Dette indvirker også på beløbene for betalingerne og bidragene og forklarer nedgang fra og med 2014.

** Fra 2013 udelukker EIB-tallene midlerne til godtgørelser/faglig bistand, som kan være opbrugt i 2012.

BILAG 1 – Skøn over bidrag for 2010, 2011 og 2012 ( mio. EUR ) [pic]

BILAG 2 – Skøn over betalinger for 2010, 2011 og 2012 (mio. EUR) [pic]

BILAG 3 - Skønnet finansiel situation for 2010, 2011 og 2012 (mio. EUR)

[pic]

BILAG 4 - EUF-bidragstrancher for 2010 og 2011 ( EUR )

[pic]

[1] Intern aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (EUT L 247 af 9.9.2006, s. 32).

[2] De forpligtelses- og betalingsbeløb, der er angivet for Kommissionen, er "bruttobeløb", dvs. uden fradrag af henholdsvis frigjorte og inddrevne beløb.

[3] Stater i Afrika, Vestindien og Stillehavet.

[4] Oversøiske lande og territorier.

[5] KOM(2010) 319 endelig af 15.6.2010. Tallene for investeringsfaciliteten er som oplyst af EIB, og de indgår i den samme meddelelse.

[6] EUT L 78 af 19.3.2008, s. 1.

[7] Artikel 7 i den interne aftale (se stk. 1-4).